《江馆三首 其二》
宋代·刘弇

无尘一境好仙去，有梦九秋应鹤知。弱筱婵娟藏别坞，野荭高鹤补疏篱。

秫田百亩堪供酒，脍手千刀间忆鲻。未愧镜湖誇贺监，聊将星管觅桓伊。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。